

ประกาศอธิบดีกรมสรรพากร

เกี่ยวกับภาษีเงินได้ (ฉบับที่ 322)

เรื่อง กำหนดหลักเกณฑ์ วิธีการ และเงื่อนไขเพื่อการยกเว้นภาษีเงินได้สำหรับเงินได้เท่าที่ได้จ่าย  
เป็นค่าบริการหรือค่าที่พักสำหรับการเดินทางท่องเที่ยวในจังหวัดท่องเที่ยวรอง หรือในเขตพื้นที่ท่องเที่ยวอื่นใด  
ที่อธิบดีประกาศกำหนด

อาศัยอำนาจตามความในกฎกระทรวง ฉบับที่ ๓๓๕ (พ.ศ. ๒๕๖๑) ออกตามความในประมวลรัษฎากร ว่าด้วยการยกเว้นรัษฎากร อธิบดีกรมสรรพากรกำหนดหลักเกณฑ์ วิธีการ และเงื่อนไขเพื่อการยกเว้นภาษีเงินได้สำหรับเงินได้เท่าที่ได้จ่ายเป็นค่าบริการหรือค่าที่พักสำหรับการเดินทางท่องเที่ยว   
ในจังหวัดท่องเที่ยวรอง หรือในเขตพื้นที่ท่องเที่ยวอื่นใดที่อธิบดีประกาศกำหนด ดังต่อไปนี้

ข้อ ๑ ในประกาศนี้

“ผู้ประกอบธุรกิจนำเที่ยว” หมายความว่า ผู้ประกอบธุรกิจนำเที่ยวที่ได้รับใบอนุญาต  
ตามกฎหมายว่าด้วยธุรกิจนำเที่ยวและมัคคุเทศก์

“ผู้ประกอบธุรกิจโรงแรม” หมายความว่า ผู้ประกอบธุรกิจโรงแรมที่ได้รับใบอนุญาต  
ตามกฎหมายว่าด้วยโรงแรม

“ผู้ประกอบกิจการโฮมสเตย์ไทย” หมายความว่า ผู้ประกอบกิจการให้บริการที่พัก  
โฮมสเตย์ไทยที่ได้รับการรับรองมาตรฐานโฮมสเตย์ไทยจากกรมการท่องเที่ยว กระทรวงการท่องเที่ยว  
และกีฬา

“ผู้ประกอบกิจการสถานที่พักที่ไม่เป็นโรงแรม” หมายความว่า ผู้ประกอบกิจการให้บริการที่พักในสถานที่พักที่ไม่เป็นโรงแรมตามกฎหมายว่าด้วยโรงแรม

“สถานที่พักที่ไม่เป็นโรงแรม” หมายความว่า สถานที่พักที่มีจำนวนห้องพักในอาคารเดียวกันหรือหลายอาคารรวมกันไม่เกินสี่ห้องและมีจำนวนผู้พักรวมกันทั้งหมดไม่เกินยี่สิบคน ซึ่งจัดตั้งขึ้นเพื่อให้บริการที่พักชั่วคราวสำหรับคนเดินทางหรือบุคคลอื่นใดโดยมีค่าตอบแทน อันมีลักษณะเป็น  
การประกอบกิจการเพื่อหารายได้เสริม และได้แจ้งให้นายทะเบียนทราบตามแบบที่รัฐมนตรีว่าการกระทรวงมหาดไทยกำหนด ตามข้อ 1 แห่งกฎกระทรวง กำหนดประเภทและหลักเกณฑ์การประกอบธุรกิจโรงแรม พ.ศ. 2551

/ “ธนาคาร” ...

-2-

“ธนาคาร” หมายความว่า ธนาคารพาณิชย์ตามกฎหมายว่าด้วยธุรกิจสถาบันการเงิน และธนาคารที่มีกฎหมายเฉพาะจัดตั้งขึ้น และได้ทำบันทึกข้อตกลงกับกรมสรรพากร ซึ่งเป็นข้อตกลงการรับส่งข้อมูลการรับชำระค่าบริการท่องเที่ยวของผู้ประกอบธุรกิจนำเที่ยวที่รับชำระค่าบริการโดย QR Code สำหรับการเดินทางท่องเที่ยวในจังหวัดท่องเที่ยวรองหรือในเขตพื้นที่ตามที่กำหนดในกฎกระทรวง ฉบับที่ 335  
(พ.ศ. 2561) ออกตามความในประมวลรัษฎากร ว่าด้วยการยกเว้นรัษฎากร ซึ่งแก้ไขเพิ่มเติมโดย  
กฎกระทรวง ฉบับที่ 340 (พ.ศ. 2561) ออกตามความในประมวลรัษฎากร ว่าด้วยการยกเว้นรัษฎากร

*(แก้ไขเพิ่มเติมโดยประกาศอธิบดีกรมสรรพากร เกี่ยวกับภาษีเงินได้ (ฉบับที่ 334)ฯ ให้ใช้บังคับตั้งแต่วันที่ ๑ มกราคม พ.ศ. ๒๕๖๑ ถึงวันที่ 31 ธันวาคม พ.ศ. 2561)*

“ข้อ 2 การได้รับยกเว้นภาษีเงินได้ สำหรับเงินได้เท่าที่ผู้มีเงินได้ได้จ่ายเป็นค่าบริการ  
หรือค่าที่พัก สำหรับการเดินทางท่องเที่ยวในจังหวัดท่องเที่ยวรองหรือในเขตพื้นที่ตามที่กำหนด  
ในกฎกระทรวง ฉบับที่ 335 (พ.ศ. 2561) ออกตามความในประมวลรัษฎากร ว่าด้วยการยกเว้นรัษฎากร ซึ่งแก้ไขเพิ่มเติมโดยกฎกระทรวง ฉบับที่ 340 (พ.ศ. 2561) ออกตามความในประมวลรัษฎากร ว่าด้วยการยกเว้นรัษฎากร ที่ได้จ่ายไปตั้งแต่วันที่ ๑ มกราคม พ.ศ. ๒๕๖๑ ถึงวันที่ ๓๑ ธันวาคม พ.ศ. ๒๕๖๑ ต้องเป็นไปตามหลักเกณฑ์ ดังต่อไปนี้

1. เป็นการจ่ายค่าบริการให้แก่ผู้ประกอบธุรกิจนำเที่ยว สำหรับ
2. การเดินทางท่องเที่ยวในจังหวัดท่องเที่ยวรองหรือในเขตพื้นที่ท่องเที่ยวอื่นใด  
   ที่อธิบดีประกาศกำหนดโดยคำแนะนำของกระทรวงการท่องเที่ยวและกีฬา
3. การเดินทางท่องเที่ยวในท้องที่ใดท้องที่หนึ่งในจังหวัดท่องเที่ยวรองหรือในเขตพื้นที่ท่องเที่ยวอื่นใดที่อธิบดีประกาศกำหนดโดยคำแนะนำของกระทรวงการท่องเที่ยวและกีฬา ร่วมกับท้องที่ในเขตจังหวัดอื่น ซึ่งเป็นเส้นทางท่องเที่ยวที่ได้รับการรับรองจากกระทรวงการท่องเที่ยวและกีฬา

(2) เป็นการจ่ายค่าที่พักในท้องที่ใดท้องที่หนึ่งในจังหวัดท่องเที่ยวรองหรือในเขต  
พื้นที่ท่องเที่ยวอื่นใดที่อธิบดีประกาศกำหนดโดยคำแนะนำของกระทรวงการท่องเที่ยวและกีฬา ดังนี้

(ก) ค่าที่พักในโรงแรม ที่ได้จ่ายให้แก่ผู้ประกอบธุรกิจโรงแรม

(ข) ค่าที่พักโฮมสเตย์ไทยที่ได้รับการรับรองมาตรฐานโฮมสเตย์ไทยจากกรมการท่องเที่ยว กระทรวงการท่องเที่ยวและกีฬา ที่ได้จ่ายให้แก่ผู้ประกอบกิจการโฮมสเตย์ไทย

(ค) ค่าที่พักในสถานที่พักที่ไม่เป็นโรงแรม ที่ได้จ่ายให้แก่ผู้ประกอบกิจการสถานที่พักที่ไม่เป็นโรงแรม

(3) เป็นผู้มีเงินได้ซึ่งมีหน้าที่เสียภาษีเงินได้บุคคลธรรมดา แต่ไม่รวมถึงห้างหุ้นส่วนสามัญ หรือคณะบุคคลที่มิใช่นิติบุคคล และให้ได้รับยกเว้นภาษีเงินได้ตามจำนวนที่ได้จ่ายจริง แต่รวมกันทั้งหมดแล้วไม่เกิน ๑๕,๐๐๐ บาท

(4) กรณีสามีหรือภริยามีเงินได้ฝ่ายเดียว ให้ยกเว้นภาษีเงินได้ให้แก่สามีหรือภริยาซึ่งเป็น  
ผู้มีเงินได้ตามจำนวนที่ผู้มีเงินได้ได้จ่ายจริง แต่รวมกันทั้งหมดแล้วไม่เกิน ๑๕,๐๐๐ บาท

/ (5) กรณี ...

-3-

(5) กรณีสามีภริยาต่างฝ่ายต่างมีเงินได้

(ก) ถ้าต่างฝ่ายต่างยื่นรายการเกี่ยวกับเงินได้พึงประเมินที่ตนได้รับ หรือแยกยื่นรายการและเสียภาษีเฉพาะส่วนที่เป็นเงินได้พึงประเมิน ตามมาตรา ๔๐ (๑) แห่งประมวลรัษฎากร โดยไม่ถือเป็นเงินได้ของอีกฝ่ายหนึ่ง ตามมาตรา ๕๗ ฉ แห่งประมวลรัษฎากร ให้ต่างฝ่ายต่างได้รับยกเว้นภาษีเงินได้  
ตามจำนวนที่จ่ายจริงแต่ไม่เกิน ๑๕,๐๐๐ บาท

(ข) ถ้าสามีภริยาตกลงยื่นรายการและเสียภาษีรวมกัน โดยถือเอาเงินได้พึงประเมิน  
ของตนเป็นเงินได้ของสามีหรือภริยาอีกฝ่ายหนึ่ง ตามมาตรา ๕๗ ฉ แห่งประมวลรัษฎากร ให้ผู้มีเงินได้  
ได้รับยกเว้นภาษีเงินได้ตามจำนวนที่ได้จ่ายจริง เฉพาะส่วนที่ไม่เกิน ๑๕,๐๐๐ บาท และได้รับยกเว้น  
ภาษีเงินได้ส่วนของสามีหรือภริยาได้ตามจำนวนที่ได้จ่ายจริง แต่ไม่เกิน ๑๕,๐๐๐ บาท”

*(แก้ไขเพิ่มเติมโดยประกาศอธิบดีกรมสรรพากร เกี่ยวกับภาษีเงินได้ (ฉบับที่ 334)ฯ ให้ใช้บังคับตั้งแต่วันที่ ๑ มกราคม พ.ศ. ๒๕๖๑ ถึงวันที่ 31 ธันวาคม พ.ศ. 2561)*

ข้อ ๓ ผู้มีเงินได้ต้องเป็นผู้จ่ายค่าบริการหรือค่าที่พักตามข้อ ๒ เพื่อการเดินทางท่องเที่ยว  
ของผู้มีเงินได้

“ข้อ 4 ผู้มีเงินได้ต้องมีหลักฐานการรับเงินจากผู้ประกอบธุรกิจนำเที่ยว ผู้ประกอบธุรกิจโรงแรม ผู้ประกอบกิจการโฮมสเตย์ไทย หรือผู้ประกอบกิจการสถานที่พักที่ไม่เป็นโรงแรม โดยหลักฐานดังกล่าวต้องระบุชื่อของผู้มีเงินได้ จำนวนเงิน วัน เดือน ปี ที่จ่ายเงิน ท้องที่ในจังหวัดท่องเที่ยวรองหรือ  
เขตพื้นที่ท่องเที่ยวอื่นใดที่อธิบดีประกาศกำหนดโดยคำแนะนำของกระทรวงการท่องเที่ยวและกีฬา   
และสำหรับ

(1) หลักฐานการรับชำระค่าบริการตามข้อ 2 (1) (ข) ผู้ประกอบธุรกิจนำเที่ยวต้อง  
ระบุลำดับที่ของเส้นทางท่องเที่ยวที่ได้รับการรับรองจากกระทรวงการท่องเที่ยวและกีฬา ในหลักฐาน  
การรับเงินด้วย

(2) หลักฐานการรับชำระค่าที่พักตามข้อ ๒ (2) (ค) ผู้ประกอบกิจการสถานที่พัก  
ที่ไม่เป็นโรงแรม ต้องระบุเลขที่รับแจ้งและจังหวัด ตามหนังสือรับแจ้งสถานที่พักที่ไม่เป็นโรงแรม ที่ออกโดยนายทะเบียนกระทรวงมหาดไทยด้วย

กรณีที่ผู้มีเงินได้ได้ชำระค่าบริการสำหรับการเดินทางท่องเที่ยวตามข้อ 2 (1) (ก) และ (ข) ให้แก่ผู้ประกอบธุรกิจนำเที่ยวผ่านธนาคารโดย QR Code และผู้ประกอบธุรกิจนำเที่ยวดังกล่าวได้มี  
การทำสัญญาเป็นลายลักษณ์อักษรตั้งตัวแทน และมอบอำนาจให้ธนาคารส่งข้อมูลการรับชำระค่าบริการนั้นให้กรมสรรพากร โดยกำหนดให้ธนาคารจัดส่งข้อมูลการรับชำระค่าบริการให้กรมสรรพากรภายในวันที่  
7 มกราคม ของปีถัดไป ตามรูปแบบและวิธีการนำส่งข้อมูลที่ธนาคารทำไว้กับกรมสรรพากร ข้อมูลการรับชำระค่าบริการที่ธนาคารส่งให้กรมสรรพากรดังกล่าว ถือเป็นหลักฐานการใช้สิทธิยกเว้นภาษีเงินได้ของผู้มีเงินได้ตามประกาศนี้ โดยไม่ต้องแสดงหลักฐานการรับเงินตามวรรคหนึ่งต่อเจ้าพนักงานประเมิน”

*(แก้ไขเพิ่มเติมโดยประกาศอธิบดีกรมสรรพากร เกี่ยวกับภาษีเงินได้ (ฉบับที่ 334)ฯ ให้ใช้บังคับตั้งแต่วันที่ ๑ มกราคม พ.ศ. ๒๕๖๑ ถึงวันที่ 31 ธันวาคม พ.ศ. 2561)*

/ข้อ 5 ...

-4-

ข้อ ๕ การได้รับยกเว้นภาษีเงินได้ตามประกาศนี้ ให้ผู้มีเงินได้มีสิทธินำเงินได้ที่ได้รับยกเว้นภาษี  
ไปคำนวณหักจากเงินได้พึงประเมินตามมาตรา ๔๐ แห่งประมวลรัษฎากร หลังจากหักค่าใช้จ่ายตามมาตรา ๔๒ ทวิ ถึงมาตรา ๔๖ แห่งประมวลรัษฎากรแล้ว

ข้อ ๖ ประกาศนี้ให้ใช้บังคับตั้งแต่วันที่ ๑ มกราคม พ.ศ. ๒๕๖๑ เป็นต้นไป

ประกาศ ณ วันที่ 18 มิถุนายน พ.ศ. ๒๕๖๑

เอกนิติ นิติทัณฑ์ประภาศ

(นายเอกนิติ นิติทัณฑ์ประภาศ)

อธิบดีกรมสรรพากร

**รายงานแสดงรายการค่าใช้จ่ายตามโครงการสานพลังประชารัฐ**

ที่ใช้สิทธิตามมาตรา 3 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 657) พ.ศ. 2561

**ชื่อบริษัทหรือห้างหุ้นส่วนนิติบุคคล**

**คณะทำงาน**

**ชื่อโครงการ**

|  |  |  |  |  |  |  |
| --- | --- | --- | --- | --- | --- | --- |
| **ลำดับ** | **วัน/เดือน/ปี** | **รายการ** | **จำนวนเงิน** | **ชื่อผู้รับเงิน** | **เลขประจำตัวผู้เสียภาษีของผู้รับเงิน** | **หมายเหตุ** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**ข้าพเจ้าขอรับรองว่าข้อมูลข้างต้นถูกต้องทุกประการ**

**ลงชื่อ**

( )

**หัวหน้าคณะทำงานภาคเอกชน**

**คณะ**